Media24-voorsitter in kritieke toestand in hospitaal | Maroela Media
Media24-voorsitter in kritieke toestand in hospitaal
Prof. Jakes Gerwel, voorsitter van Media24, is steeds in ŉ kritieke toestand in die hospitaal.
“Sy toestand het nog nie verbeter nie. Hy is baie siek, maar in uitstekende sorg,” het Heinrich Gerwel, sy seun, gesê. Die gesin sal in ŉ stadium ŉ formele verklaring maak, maar versoek nou privaatheid, het hy gesê. Sy vrou, Phoebe, het Maandag bevestig dat prof. Gerwel ná ŉ hartoperasie Sondag in ŉ kritieke toestand in die Netcare Kuilsrivier-hospitaal is.
Die gesin moes, ná gerugte op Twitter, dit duidelik stel dat hy nie dood is nie.
Gerwel (66)is die kansellier van Rhodes Universiteit, nie-uitvoerende direkteur van Naspers en Old Mutual, voorsitter van Media24 Beperk en was ook direkteur-generaal in oud-president Nelson Mandela se kantoor. Sonde deur Prof. Johan Malan - Bybelstudie | Boek - Just Africa Mission
Die oortreding van God se wette – Dan. 9:5; Rom. 5:13; Jak. 2:9; 1 Joh. 3:4.
Ongeregtigheid – Ex. 20:5, 34:7; Num. 14:18; Deut. 5:9; 1 Kon. 8:47; Jes. 1:4; 13:11; 53:6; 59:12; Jer. 30:14.
Dwalings weens swakheid en onkunde – Lev. 4:2,13,22,27; Heb. 5:2.
Owerspel en hoerery – Lev. 20:10; 1 Kor. 5:11; 6:10; Gal. 5:19; Ef. 5:3; Kol. 3:5.
Homoseksuele en lesbiese verhoudings – Lev. 18:22; 20:13; Rom. 1:26-28; 1 Kor. 6:10.
Betrokkenheid by okkultiese aktiwiteite – Lev. 18:21; 20:27; Deut. 18:9-14; 1 Kor. 10:7,14,19-20; Op. 2:20.
Geldgierigheid – Matt. 13:22; 19:23-24; Luk. 12:15; 1 Tim. 6:7-10; 2 Tim. 3:2; Op. 3:17.
Dronkenskap en ander vorms van verslawing – Spr. 20:1; 23:20,29-36; Jes. 5:11,22; 28:7; Rom. 13:13; 1 Kor. 5:11; 6:10; Gal. 5:21; Ef. 5:18; 2 Pet. 2:19.
Pligsversuim – Matt. 23:3; Luk. 6:46-49; Joh. 13:17; 15:22; Jak. 4:17.
Elke daad wat deur die gewete veroordeel word – Luk. 12:47; Joh. 9:41; 15:22; Rom. 14:14; 1 Kor. 8:7.
Elke daad wat nie in die geloof geskied nie – Rom. 14:23.
Alle gedagtes van die onweergebore hart – Gen. 6:5; 8:21; Spr. 6:14; 15:26; Jes. 59:7; Jer. 17:9; 18:12; Eseg. 11:2.
Die oorsprong en woonplek van sonde:
Die duiwel is die oorsaak van sonde en die vader van alle sondaars – Joh. 8:44; 1 Joh. 3:8.
Sonde het deur Adam in die wêreld gekom – Gen. 3:6-12; Rom. 5:12,19; 1 Tim. 2:14.
Elke mens is in sonde ontvang en gebore – Gen. 8:21; Job. 15:14; 25:4; Ps. 51:7; 58:4; Jes. 48:8; Joh. 3:6.
Sonde kom uit die hart – Ps. 95:10; Spr. 23:33; Matt. 15:19; Mark. 7:21-23; Heb. 3:10.
Elke mens is ‘n sondaar – 1 Kon. 8:46; 2 Kron. 6:36; Ps. 14:1-3; 53:2-4; 106:6; Spr. 20:9; Pred. 7:20; Jes. 64:6; Rom. 3:10,12, 23; 5:12; Gal. 3:22; Jak. 3:2; 1 Joh. 1:8; 5:19.
Hy wat sê dat hy geen sonde het nie, is ‘n leuenaar – 1 Joh. 1:8. Só ‘n mens maak ook vir God tot ‘n leuenaar – 1 Joh. 1:10.
Jesus Christus alleen was sonder sonde – Joh. 8:46; 2 Kor. 5:21; Heb. 4:15; 7:26; 1 Pet. 2:22; 1 Joh. 3:5.
Sonde word genoem:
Weerspannigheid teen God – Jes. 1:28; 59:13; 65:2; Klaagl. 3:42; Dan. 9:5; Titus 1:16.
‘n Gruwel vir die Here – Spr. 15:9; Jer. 44:4.
Die vrug van begeerlikheid – Jak. 1:15.
Onreinheid – Lev. 15:31; 16:19; Esra 9:11; Eseg. 24:13; 36:17,25,29; Sag. 13:1; Matt. 15:18-20; Mark. 7:20-23; 2 Kor. 7:1; 1 Thess. 4:7; Jak. 1:27; 2 Pet. 2:20.
Die werke van die duisternis – Jes. 29:15; Rom. 13:12; Ef. 5:11.
Die werke van die duiwel – Joh. 8:41,44; 1 Joh. 3:8.
Die werke van die vlees – Gal. 5:19-21.
Die begeerlikheid van die wêreld – 1 Joh. 2:15-16; 5:19; Rom. 12:2; Jak. 4:4.
Dooie werke – Heb. 6:1; 9:14.
Die angel van die dood – 1 Kor. 15:56.
Om in sonde te lewe beteken:
Om na die vlees te lewe – Rom. 7:5; 8:1,5; 2 Kor. 10:2; Gal. 5:13; 2 Pet. 2:10.
Om die begeerlikhede van die vlees te gehoorsaam – Rom. 1:24; 13:14; Gal. 5:16; Ef. 2:3; Kol. 3:5-7; 1 Thess. 4:5; 1 Pet. 1:14; 4:2-3; 2 Pet. 2:10; 3:3; Judas v. 16.
Om in geestelike duisternis te wees – Spr. 2:13; Jes. 9:1; Matt. 4:16; Luk. 1:79; 11:34; Hand. 26:18; Rom. 1:21; Ef. 5:8; 1 Joh. 1:6; 2:11.
Situasies vir die pleeg van sonde
Nasionale sondes (Spr. 14:34). Nasionale sondes word gepleeg wanneer ‘n land sonde in sy grondwet en ander beleidsdokumente verskans deur erkenning en beskerming daaraan te verleen. Dit kan gedoen word deur die oppergesag van God in die grondwet te ontken, Jesus as Verlosser, Koning en Seun van God te verwerp, met een of meer valse godsdienste te assosieer, homoseksualisme te erken en te aanvaar, prostitusie en dobbelary te wettig, multigodsdienstige onderwys aan te bied, humanisme te bevorder en Christelike beginsels op verskillende maniere te ondermyn. Israel en sy regeringsleiers in Jerusalem het nasionale sondes teenoor die Messias gepleeg en ‘n duur prys daarvoor betaal (Luk. 19:41-44).
Sondes deur regeringsleiers (2 Sam. 24:10,17). Sommige outokratiese hoofde van regerings neem besluite of doen dinge wat in stryd met die Here se wil is, en is dan alleen daarvoor verantwoordelik. Slegs indien hulle sondige beleid en voorbeeld deur feitlik die hele volk nagevolg word, word dit as ‘n nasionale sonde gereken waarvoor die hele volk sal boet.
Persoonlike sondes (Ps. 51:5). Sondige dade word meesal deur individue gepleeg, en plaas hulle in ‘n posisie van veroordeling teenoor die Here (Spr. 28:13; Rom. 6:23).
Geheime sondes (Ps. 19:13; 90:8). Baie mense dink verkeerdelik dat geheime sondes, asook bose gedagtes wat niemand van weet nie, nie aan hulle toegereken sal word nie. Elke gedagte van ons moet egter gevange geneem word tot gehoorsaamheid aan Christus (2 Kor. 10:5).
Openlike sondes (1 Tim. 5:24). Sondes wat openlik en met openbare instemming gepleeg word, is ewe verkeerd en strafbaar in die oë van die Here. Die samelewing en sy gebruike is nie ons norm vir die bepaling van sonde en ongeregtigheid nie, maar die Woord van die Here.
Skaamtelose sondes (Jes. 3:9). Verharde sondaars doen hulle bose werke in die openbaar sonder om hulleself in die minste daaroor te skaam.
Die sondes van die jeug (Ps. 25:7). Dit moet ook bely word.
Die mees subtiele versoekings tot sonde is dié wat oënskynlik die naaste aan die doel van God vir ons lewe is, en dit is om ‘n godgelykvormige lewe te lei. Lucifer se groot sonde was: “Ek wil my met die Allerhoogste gelykstel!” (Jes. 14:14). Hy het die mens versoek om dieselfde te doen, en gesê: “Julle sal soos God wees” (Gen. 3:5). Die Antichris sal ook dieselfde sonde doen, want “hy sal in die tempel van God as God sit en voorgee dat hy God is” (2 Thess. 2:4). Dit sal hy doen omdat hy in God se plek deur mense op aarde aanbid wil word.
Dit is sonde om jouself met God gelyk te stel sodat ander mense jou as ‘n god kan vereer. Die mens kan nooit die natuurlike attribute van God naboots of kry nie, bv. sy skeppingskrag, sy kennis van alle verborge dinge, sy reg om sonde te vergewe, sy outoriteit oor lewe en dood en sy absolute volmaaktheid. Ons word slegs beveel om aan God se morele attribute gelykvormig te word sodat sy heiligheid, geregtigheid, liefde, en ook sy vergewensgesindheid in ons gesien kan word. Ons moet altyd nederig bly en onthou dat ons net diensknegte en dissipels van die Here Jesus is. Ons is diep van Hom afhanklik, omdat ons in ons eie reg niks is nie (Joh. 15:5).
Ons het ‘n groot verantwoordelikheid om die godsdienstige leuens van die duiwel en sy valse profete te kan onderskei en te verwerp (1 Joh. 4:1). Dit sluit ook die “mooi” evangelieboodskappe in waarin al die Here Jesus se seëninge vir ons genoem word, sonder om God se oordeel oor die sonde te noem, en ook die volle betekenis van Christus se kruisdood en sy bloed wat Hy vir ons gestort het. Daar is baie van hierdie “vroom” boodskappe in omloop vandag, waarin mense nie uitdruklik tot sonde-oortuiging gelei word nie, en ook nie met die Verlosser se versoeningswerk aan die kruis gekonfronteer word nie. Hy het gekom om alle mense van hulle sondes te reinig (Heb. 1:3), maar dan moet hulle eers onder die volle indruk daarvan gebring word. Wanneer hierdie basiese feite oor sonde verswyg word, word die evangelie vervals.
Het gekom om die sonde weg te neem – Joh. 1:29; Hand. 5:31; Heb. 9:26; 1 Joh. 3:5.
Het gekom om sondaars te red – Matt. 1:21; 9:13, 18:11; Mark. 2:17; Luk. 5:32; 1 Tim. 1:15.
Het Homself vir die sonde oorgegee – Gal. 1:4; Titus 2:14.
Het vir die sonde gesterf – Jes. 53:8; Rom. 6:10; 1 Kor. 15:3; 1 Pet. 3:18.
Het vir die sondaars gesterf – Rom. 5:6,8; Heb. 2:9; 9:15; 1 Pet. 3:18.
Het self die sonde gedra – Jes. 53:4,11,12; 2 Kor. 5:21; 1 Pet. 2:24.
Het deur sy bloed vergifnis van sondes bewerk – Matt. 26:28; Ef. 1:7; Kol. 1:14.
Het ons deur sy bloed van sonde gereinig – Titus 2:14; Heb. 1:3; 9:14; 1 Joh. 1:7; Op. 1:5.
Die genoegsaamheid van genade om sonde te vergewe
Genade tot vergifnis en verlossing is meer oorvloedig as die sonde – Rom. 5:20.
Sal ons in die sonde bly sodat die genade meer oorvloedig kan word? Nee! – Rom. 6:1-2,15.
Daar is vergifnis vir almal – Jes. 1:18; Jer. 33:8; Matt. 12:31-32; Mark. 3:28; Luk. 12:10.
Daar is geen offer vir die opsetlike verloëning, belastering en verwerping van Christus ná bekering nie – Heb. 6:4-6; 10:26-31; 12:16-17.
Ek prys die Here vir die voorsiening wat Hy aan die kruis van Gólgota vir die verlossing van sonde gemaak het, en ook dat die mag van die sonde gebreek kan word sodat dit nie meer oor my hoef te heers nie. Die oue mens wat deur sondige begeerlikhede ten gronde gaan, kán afgelê en oorwin word (Ef. 4:22). Ek dank Hom vir die voortgesette reiniging deur die bloed van die Lam. Ek besef dat ek as mens weer kan sondig, maar ek bid vir ‘n nougesette wandel met die Here en ‘n sensitiwiteit vir sonde sodat ek nie die slagoffer van verleiding sal word nie. Ek neem opnuut die opdrag ter harte om weerstand te bied teen die sonde (Heb. 12:4). Mag elke gedagte in my tot gehoorsaamheid aan Christus gevange geneem word, sodat die oordenking van my hart én die woorde van my mond vir Hom welgevallig sal wees (Ps. 19:15).
1. Beskryf die aard van sonde m.b.t. God se wet.
2. Verduidelik die sonde van homoseksualisme.
3. Waar in die Bybel word voorvader-aanbidding, towery en afgodediens verbied?
4. Noem voorbeelde van nasionale sondes.
5. Hoe kan ons van ons sonde gereinig word?